鄧麗欣犯賤 享受悲情
女星鄧麗欣(Stephy)在新片《白晝如焚》一人分飾兩角,與男星劉以豪展開一段糾纏長達12年的感情,她說:「角色放唔低心中嘅執着,好似帶住過往嘅怨恨不停循環,走唔出悲傷嘅輪迴。」她指有時憶起角色的悲痛經歷會不禁哽咽落淚:「拍呢部電影影響我好大,但我又偏偏鍾意挑戰呢種演出,忍唔住覺得自己太自虐、好犯賤,唔知點解會咁enjoy演沉浸喺悲傷嘅角色,就好似喺愛情入面,一直要去成為悲劇人物一樣。」
雖然電影拍攝逾兩年,但Stephy情緒仍相當投入:「之前一度以為自己抽離咗角色,點知睇番忍唔住喊,感覺全程都抖唔到氣!宣傳時提起某啲重要場景,角色嘅情緒即刻一擁而上。」而劉以豪為電影收起暖男形象,挑戰陰鬱角色,直指演出後心情很低落:「完成拍攝後,我習慣要去剪頭髮,好好跟角色道別。」